open-index/open-wikipedia-markdown huggingface dataset:
Αλ-Μουσταντζίντ (Κάιρο)

: *Να μη συγχέεται με τον χαλίφη [[αλ-Μουσταντζίντ]] της Βαγδάτης.*

Ο *Αμπού αλ Μαχασίν Γιουσούφ αλ-Μουστατζίντ μπιλάχ*,  (απεβ. στις 7 Απριλίου 1479) ήταν ο 14ος χαλίφης τού Καΐρου στο Μαμελουκικό σουλτανάτο μεταξύ 1455 και 1479. Ο **Αλ-Μουσταντζίντ Α΄** ήταν Αββασίδης στην καταγωγή.

## Βιογραφία
Ο αλ-Μουστατζίντ ήταν ο πέμπτος γιος του 7ου χαλίφη αλ- Μουταβακίλ Α΄. Το όνομα του ήταν Γιουσούφ και το *από τον γιο του όνομα* (kunya) του ήταν Αμπού αλ-Μαχασίν (δηλ. πατέρας του αλ-Μαχασίν).

Ο Αλ-Μουσταντζίτ απεβίωσε στις 14 του μήνα Μουχαράμ το 1479, αφού είχε τραυματιστεί και ασθενήσει για δύο μήνες, και τον διαδέχτηκε ο ανιψιός του Αλ-Μουταουακίλ Β΄ (Αμπντούλ Αζίζ μπιν Γιακούμπ) ως 15ος χαλίφης.

## Αναφορές
* 

## Βιβλιογραφία
* 
* 
* 
* 

Κατηγορία:Αββασίδες χαλίφηδες του Καΐρου
Αλ-Μουταντίντ Β΄

Ο **αλ-Μουταντίντ Β΄**,  (απεβ. στις 23 Ιουλίου 1441) ήταν ο 11ος χαλίφης του Καΐρου στο Μαμελουκικό σουλτανάτο μεταξύ 1414 και 1441.

## Βιογραφία
Καταγόταν από τους Αββασίδες. Διαδέχθηκε τον μεγαλύτερο αδελφό του 10ο χαλίφη αλ-Μουσταΐν του Καΐρου. Τον ίδιο τον διαδέχθηκε ο επόμενος αδελφός του αλ-Μουσταφί Β΄ ως  12ος χαλίφης. Όλοι οι χαλίφες του Καΐρου ήταν υπό την εξουσία των Μαμελούκων σουλτάνων.

## Αναφορές
* 

## Βιβλιογραφία
* Garcin, Jean-Claude (1967). "Histoire, opposition, politique et piétisme traditionaliste dans le Ḥusn al Muḥādarat de Suyûti" [History, opposition, politics and traditionalistic pietism in Suyuti's Ḥusn al Muḥādarat] (PDF). Annales Islamologiques (in French). 7. Institut Français d'Archéologie Orientale: 33–90. doi:10.3406/anisl.1967.909. S2CID 259055409. Archived from the original (PDF, 14.62 MB) on 2011-07-24.
* Holt, P. M. (1984). "Some Observations on the 'Abbāsid Caliphate of Cairo". Bulletin of the School of Oriental and African Studies. 47 (3). University of London: 501–507. doi:10.1017/s0041977x00113710. JSTOR 618882. S2CID 161092185.

Κατηγορία:Αββασίδες χαλίφηδες του Καΐρου
Κατάλογος συνεδριάσεων της Διεθνούς Ολυμπιακής Επιτροπής

Αυτός είναι ο κατάλογος των συνεδριάσεων της Διεθνούς Ολυμπιακής Επιτροπής (ΔΟΕ).

## Κατάλογος Συνεδριάσεων

## Παραπομπές


Κατηγορία:Κατάλογοι
Αλ-Μουταουακίλ Β΄

Ο **Αλ-Μουταβακίλ Β΄**,  (π.1416- 27 Σεπτεμβρίου 1497) ήταν ο 15ος χαλίφης του Καΐρου για το Μαμελουκικό σουλτανάτο μεταξύ 1479 και 1497. Ο πατέρας του, Γιακούμπ, ήταν γιος του Αλ-Μουταουακίλ Α΄

## Βιογραφία
Το όνομά του ήταν Aμπντούλ Αζίζ ιμπν Γιακούμπ ιμπν Μουχαμάντ και η μητέρα του ονομαζόταν Χατζί Μαλίκ, κόρη ενός από τους στρατιωτικούς. Αγαπούσε τα κοινά, αλλά και την ιδιωτική ζωή λόγω της κλίσης του στη λογοτεχνία, την ηθική και την ταπεινότητα.

Όταν ο θείος του ασθένησε, τού ανατέθηκε το αξίωμα. Εκείνος α[εβίωσε στις 16 του μήνα Μουχαράμ του 884. Το 885 ο πρίγκιπας οδήγησε μια εκστρατεία ενάντια στους Τουρκμένιους. Συνάντησε τον εμίρη τους (τον Άσπρο σαχ), αλλά νικήθηκαν οι Μαμελούκουι, αιχμαλωτίστηκε ο Ισπάκ και ο ίδιος σκοτώθηκε στις όχθες του ποταμού Ευφράτη. Τότε ο σουλτάνος Καϊτμπάυ ένωσε το εμιράτο (τού Άσπρου σαχ) με το σουλτανάτο της Αιγύπτου. Τον διαδέχτηκε ο αλ-Μουσταμσίκ ως 16ος χαλίφης τού Καΐρου.

## Αναφορές
* 

## Βιβλιογραφία
* 
* 

Κατηγορία:Αββασίδες χαλίφηδες του Καΐρου
Αλ-Μουσταμσίκ

Ο **αλ-Μουσταμσίκ**,  (απεβ. το 1521) ήταν ο 16ος και προτελευταίος χαλίφης τού Καΐρου υπό την επίβλεψη των Μαμελούκων σουλτάνων. Έγινε χαλίφης δύο φορές, την πρώτη φορά από το 1497 έως το 1508, και τη δεύτερη από το 1516 έως το 1517, όταν παραιτήθηκε για να αναλάβει τη θέση ο γιος του, αλ-Μουταβακίλ Γ΄.

## Βιογραφία
Διαδέχθηκε τον πατέρα του, 15ο χαλίφη Αλ-Μουταουακίλ Β΄. Όλοι οι χαλίφες του Καΐρου ήταν υπό την εξουσία των Μαμελούκων σουλτάνων της Αιγύπτου.

## Αναφορές
* 

## Βιβλιογραφία
* 
* 

Κατηγορία:Αββασίδες χαλίφηδες του Καΐρου
Αλ-Μουταουακίλ Γ΄

Ο **Αλ-Μουταουακίλ Γ΄**,  (άκμασε 1508-1543) ήταν ο 17ος χαλίφης τού Καΐρου στο Μαμελουκικό σουλτανάτο από το 1508 έως το 1516, και πάλι το 1517.

## Βιογραφία
Ήταν ο τελευταίος χαλίφης του ύστερου Χαλιφάτου με βάση το Κάιρο. Μετά από την κατάληψη της Βαγδάτης από τους Μογγόλους και την εκτέλεση του χαλίφη αλ-Μουστασίμ το 1258, αυτοί οι χαλίφες της Αιγύπτου είχαν την έδρα τους στο Κάιρο ως ονομαστικοί κυβερνήτες, που χρησιμοποιήθηκαν για να νομιμοποιηθεί η πραγματική κυριαρχία των Μαμελούκων σουλτάνων.

Ο Αλ-Μουταουακίλ Γ΄ ανατράπηκε για λίγο το 1516 από τον προκάτοχό του αλ-Μουσταμσίκ, αλλά αποκαταστάθηκε στο αξίωμα το επόμενο έτος. Το 1517, ο Οθωμανός σουλτάνος Σελίμ Α΄ είχε καταφέρει να νικήσει το σουλτανάτο των Μαμελούκων, και έκανε την Αίγυπτο μέρος της Οθωμανική αυτοκρατορίας. Ο αλ-Μουταβακίλ Γ΄ συνελήφθη μαζί με την οικογένειά του και μεταφέρθηκε στην Κωνσταντινούπολη. 

Σύμφωνα με την παραδοσιακή ιστορία, εκείνη τη στιγμή παραδόθηκε επίσημα ο τίτλος τού χαλίφη, καθώς και τα εξωτερικά εμβλήματά του -το σπαθί και ο μανδύας τού Μωάμεθ- στον Οθωμανό σουλτάνο Σελίμ Α΄. Η ιστορία αυτή δεν εμφανίζεται στις πηγές μέχρι τη δεκαετία του 1780, και προωθήθηκε για να ενισχύσει τον ισχυρισμό της χαλιφικής δικαιοδοσίας επάνω στους μουσουλμάνους εκτός της αυτοκρατορίας, όπως επιβεβαιώθηκε το 1774 στη συνθήκη του Kιουτσούκ-Καϊναρτζή. 

## Αναφορές

## Βιβλιογραφία
* 
* 
* 

Κατηγορία:Αββασίδες χαλίφηδες του Καΐρου
Αλ-Μουσταΐν (Κάιρο)

: *Να μη συγχέεται με τον χαλίφη [[Αλ-Μουσταΐν]] της Βαγδάτης.*

Ο *Αμπούλ-Φαντλ Αμπάς* **αλ-Μουσταΐν** *μπιλάχ*,  (π. 1390 - Φεβρουάριος ή Μάρτιος 1430)  ήταν ο 10ος "σκιώδης" χαλίφης τού Καΐρου, υπό την επίβλεψη των Μαμελούκων σουλτάνων της Αιγύπτου, από το 1406 έως το 1414. Ήταν ο μόνος χαλίφης που έλαβε πολιτική εξουσία ως σουλτάνος της Αιγύπτου,   αν και μόνο για έξι μήνες, το 1412. Όλοι οι άλλοι χαλίφες τού Καΐρου που προηγήθηκαν αυτού ή τον διαδέχτηκαν, ήταν πνευματικοί ηγέτες μόνο, χωρίς εξουσία. 

## Βιογραφία
Ο αλ-Μουσταΐν ήταν γιος του αλ-Μουταβακίλ Α΄ από μια Τούρκισσα παλλακίδα, που ονομαζόταν Μπάυ Χατούν. Διαδέχτηκε τον πατέρα του ως χαλίφης στις 22 Ιανουαρίου 1406. Στην Αίγυπτο ο ρόλος των χαλιφών είχε περιοριστεί στην νομιμοποίηση της κυριαρχίας των σουλτάνων των Μπουρτζί, Μαμελούκων μέσω της πιστοποίησης τού αξιώματος τού σουλτάνου. Ο αλ-Μουσταΐν συνόδευσε τον σουλτάνο Φαράτζ στην εκστρατεία του στην Εγγύς Ανατολή κατά των εξεγερμένων α*μίρ* (κυβερνητών) του Χαλεπίου και της Τρίπολης. Η ήττα του Φαράτζ στο Λατζούν στις 25 Απριλίου 1412 οδήγησε στην αναρχία. Ο αλ-Μουσταΐν συνελήφθη από τους εξεγερμένους, οι οποίοι ανταγωνίστηκαν μεταξύ τους για το αξίωμα του΄ σουλτάνου. Επειδή ήταν αδύνατο να επιλέξουν υποψήφιο από τους εαυτούς τους, οι διαπληκτιζόμενοι Μαμελούκοι ακολούθησαν τη συμβουλή τού ανήλικου γιού τού Φαράτζ, Φαθ Αλάχ, ο οποίος είχε προτείνει τον διορισμό τού αλ-Μουσταΐν ως σουλτάνου.

## Βλέπε επίσης
* Κατάλογος μοναρχών που έχασαν τον θρόνο τους τον 15ο αι.

## Αναφορές

## Περαιτέρω ανάγνωση
* 
* 
* Ποππερ, Γουίλιαμ, Ιμπν Ταγρίμπριντι (1955). Αίγυπτος και Συρία υπό τους Σέρκασικούς σουλτάνους, 1382-1468 μ.Χ.: συστηματικές σημειώσεις στις χρονικές της Αιγύπτου του Ιμπν Ταγκρί Μπιρντί. Πανεπιστήμιο της Καλιφόρνια δημοσιεύσεις σε Σεμιτική φιλολογία. Πανεπιστημιακό Τύπο της Καλιφόρνιας. [Επεριέχει μεταφρασμό του κειμένου του Ιμπν Ταγκρίμπιρντί για τα σχετικά έτη.]

## Εξωτερικές συνδέσεις
* 

Κατηγορία:Αββασίδες χαλίφηδες του Καΐρου
Δέκατο Ευρωπαϊκό Κοινοβούλιο

Το **Δέκατο Ευρωπαϊκό Κοινοβούλιο** εξελέγη κατά τις εκλογές του 2024 και αναμένεται να διαρκέσει έως τις επόμενες Ευρωεκλογές του 2029.

## Σημαντικότερα γεγονότα

* 6–9 Ιουνίου 2024: Εκλογές για το 10ο Ευρωπαϊκό Κοινοβούλιο
* 16–17 Ιουλίου 2024: Εναρκτήρια συνεδρίαση της Ολομέλειας του Ευρωπαϊκού Κοινοβουλίου, με Προεδρεύουσες: Ρομπέρτα Μέτσολα (ΕΛΚ, απερχόμενη Πρόεδρος) και Πίνα Πισιέρνο (Σ&Δ, απερχόμενη Αντιπρόεδρος - για την εκλογή του Προέδρου) Η Ρομπέρτα Μέτσολα (ΕΛΚ, Μάλτα) εξελέγη Πρόεδρος του Ευρωπαϊκού Κοινοβουλίου με 562 ψήφους. Ακολούθως, εξελέγησαν οι 14 Αντιπρόεδροι και οι 5 Κοσμήτορες του Ευρωπαϊκού Κοινοβουλίου.
* 18 Ιουλίου 2024: Δήλωση της υποψήφιας Προέδρου της Ευρωπαϊκής Επιτροπής Ούρσουλα φον ντερ Λάιεν και ψηφοφορία για την επόμενη Πρόεδρο της Ευρωπαϊκής Επιτροπής. Μετά τη μυστική ψηφοφορία, η Ούρσουλα φον ντερ Λάιεν επανεξελέγη Πρόεδρος της Επιτροπής, λαμβάνοντας 401 ψήφους.

## Πολιτικές Ομάδες

### Τρέχουσα σύνθεση

### Ιστορικό σύνθεσης

## Ηγεσία
Ο Πρόεδρος του Ευρωπαϊκού Κοινοβουλίου επιλέγεται με τις ψήφους των βουλευτών του Ευρωπαϊκού Κοινοβουλίου (Ευρωβουλευτές) και έχει θητεία 2,5 ετών, με δυνατότητα επανεκλογής. Οι αρμοδιότητες του προέδρου περιλαμβάνουν μια ποικιλία λειτουργιών, συμπεριλαμβανομένης της προεδρίας των συζητήσεων και της εκπροσώπησης του Ευρωπαϊκού Κοινοβουλίου στις αλληλεπιδράσεις του με άλλα θεσμικά όργανα εντός της Ευρωπαϊκής Ένωσης.

Δεκατέσσερις Αντιπρόεδροι εκλέγονται μέσω μίας διαδικασίας ψηφοφορίας, απαιτώντας την απόλυτη πλειοψηφία των ψηφισάντων για την επιλογή τους. Σε περιπτώσεις όπου ο αριθμός των επιτυχόντων υποψηφίων πέφτει κάτω από 14, διεξάγεται δεύτερος γύρος ψηφοφορίας για την κατανομή των υπόλοιπων θέσεων υπό τις ίδιες προϋποθέσεις. Σε περίπτωση που καταστεί απαραίτητος τρίτος γύρος ψηφοφορίας, αρκεί μια απλή πλειοψηφία για να καταλάβει τις υπόλοιπες έδρες. Η προτεραιότητα των Αντιπροέδρων καθορίζεται με τη σειρά εκλογής τους και σε περιπτώσεις ισοψηφίας η αρχαιότητα καθορίζεται κατά ηλικία. Κατά τη διάρκεια κάθε γύρου ψηφοφορίας, οι ευρωβουλευτές έχουν τη δυνατότητα να ψηφίσουν για όσους υποψηφίους υπάρχουν διαθέσιμες θέσεις για τον συγκεκριμένο γύρο. Ωστόσο, είναι υποχρεωμένοι να ψηφίσουν περισσότερες από τις μισές από τις συνολικές θέσεις που θα καλυφθούν.

### Εκλογή Προέδρου
#### Πρώτο μισό θητείας
[μικρογραφία|244x244px|Η [Ρομπέρτα Μέτσολα, Πρόεδρος του Ευρωπαϊκού Κοινοβουλίου (για το πρώτο μισό της θητείας).]]

### Εκλογή Αντιπροέδρων

### Εκλογή Κοσμητόρων

## Επιτροπές

## Ευρωπαϊκή Επιτροπή

### Εκλογή Προέδρου

### Ακροάσεις Επιτρόπων
Η εκλεγμένη πρόεδρος της Επιτροπής Ούρσουλα φον ντερ Λάιεν, θα προτείνει στο Ευρωπαϊκό Κοινοβούλιο υποψηφίους για μέλη της Επιτροπής.

## Παραπομπές


## Εξωτερικοί Σύνδεσμοι
Ιστοσελίδα Ευρωπαϊκού Κοινοβουλίου (επίσημος ιστότοπος στα ελληνικά)

Κατηγορία:Ευρωπαϊκό Κοινοβούλιο
Χειρόφρενο

thumb|right|Διεθνές σήμα ένδειξης ότι το χειρόφρενο είναι ενεργοποιημένο.
[thumb|right|Ηλεκτρικό χειρόφρενο σε [Volkswagen Touran.]]

Το **χειρόφρενο** είναι ένας μηχανισμός που χρησιμοποιείται για να διατηρεί το όχημα με ασφάλεια ακίνητο όταν είναι σταθμευμένο. Συχνά αποτελούνται από έναν μηχανισμό έλξης που συνδέεται με ένα καλώδιο που συνδέεται με φρένα δύο τροχών. Στα περισσότερα οχήματα, το χειρόφρενο λειτουργεί μόνο στους πίσω τροχούς, που έχουν μειωμένη πρόσφυση κατά το φρενάρισμα.

Παραδοσιακά, ο μηχανισμός μπορεί να είναι ένας χειροκίνητος μοχλός, μια ευθεία λαβή έλξης που βρίσκεται κοντά στην κολόνα του τιμονιού ή ένα πεντάλ που λειτουργεί με τα πόδια, το οποίο βρίσκεται μαζί με τα άλλα πεντάλ. Στα σύγχρονα αυτοκίνητα όμως τείνει να αντικατασταθεί από το γνωστό ως ηλεκτρικό ή ηλεκτρονικό χειρόφρενο, που ελέγχεται από ένα σχετικό πλήκτρο, μια τεχνολογία που εμφανίστηκε για πρώτη φορά στη BMW Σειρά 7 E65 / E66 με την εισαγωγή της το 2001, και από τότε έχει διαδοθεί ραγδαία στις σύγχρονες γενιές των αυτοκινήτων.

## Παραπομπές


## Βιβλιογραφία
* Karl-Heinz Dietsche, Thomas Jäger, Robert Bosch GmbH: *Kraftfahrtechnisches Taschenbuch.* 25. Auflage. Friedr. Vieweg & Sohn Verlag, Wiesbaden 2003, ISBN 3-528-23876-3.
* Hans-Hermann Braess, Ulrich Seiffert: *Vieweg Handbuch Kraftfahrzeugtechnik.* 2. Auflage. Friedrich Vieweg & Sohn Verlagsgesellschaft, Braunschweig/Wiesbaden 2001, ISBN 3-528-13114-4.
* Bert Breuer, Karlheinz H. Bill (Hrsg.): *Bremsenhandbuch: Grundlagen, Komponenten, Systeme, Fahrdynamik.* 3. Auflage. Vieweg & Teubner, 2006, ISBN 3-8348-0064-3.

## Εξωτερικοί σύνδεσμοι
* 
* 

Κατηγορία:Τεχνολογία οχημάτων
Υαλοκαθαριστήρες

μικρογραφία|Συνήθης κίνηση υαλοκαθατιστήρων

**Υαλοκαθαριστήρες** ονομάζεται ένα σύστημα καθαρισμού από υγρά ή άλλα υπολείμματα από το παρμπρίζ ενός οχήματος. Σχεδόν όλα τα μηχανοκίνητα οχήματα, συμπεριλαμβανομένων των αυτοκινήτων, των φορτηγών, των λεωφορείων, των τρένων και των σκαφών με καμπίνα —και ορισμένα αεροσκάφη— είναι εξοπλισμένα με έναν ή περισσότερους υαλοκαθαριστήρες, οι οποίοι συνήθως αποτελούν νομική απαίτηση. Εφευρέθηκαν από τη Μαίρη Άντερσον το 1903, αν και υπήρχαν προγενέστερες αλλά μη λειτουργικές απόπειρες.

Ένας υαλοκαθαριστήρας αποτελείται γενικά από μεταλλικό βραχίονα. Το ένα άκρο περιστρέφεται και το άλλο άκρο έχει μια μακριά λαστιχένια λεπίδα συνδεδεμένη σε αυτό. Ο βραχίονας τροφοδοτείται από έναν κινητήρα, συχνά έναν ηλεκτροκινητήρα, αν και η πνευματική ισχύς χρησιμοποιείται επίσης για ορισμένα οχήματα. Η λεπίδα περιστρέφεται μπρος-πίσω συνέχεια, πάνω από το γυαλί, σπρώχνοντας το νερό, άλλες κατακρημνίσεις ή οτιδήποτε άλλο βρίσκεται στην επιφάνειά της. Η ταχύτητα είναι συνήθως ρυθμιζόμενη σε οχήματα που κατασκευάστηκαν μετά το 1969, με πολλούς συνεχείς ρυθμούς και συχνά μία ή περισσότερες διακοπτόμενες ρυθμίσεις. Τα περισσότερα αυτοκίνητα χρησιμοποιούν δύο συγχρονισμένους βραχίονες ακτινικού τύπου, ενώ πολλά επαγγελματικά οχήματα χρησιμοποιούν έναν ή περισσότερους βραχίονες παντογράφου.

Σε ορισμένα οχήματα, χρησιμοποιείται επίσης ένα σύστημα πλύσης του παρμπρίζ για τη βελτίωση και επέκταση της λειτουργίας των υαλοκαθαριστήρων σε συνθήκες παγετού. Αυτό το σύστημα ψεκάζει νερό ή ένα αντιψυκτικό υγρό πλύσης παραθύρων στο παρμπρίζ χρησιμοποιώντας αρκετά καλά τοποθετημένα ακροφύσια. Αυτό το σύστημα βοηθά στην απομάκρυνση της ακαθαρσίας ή της σκόνης από το παρμπρίζ όταν χρησιμοποιείται σε συνδυασμό με τα μάκτρα των υαλοκαθαριστήρων. Όταν χρησιμοποιείται αντιψυκτικό υγρό πλύσης, μπορεί να βοηθήσει τους υαλοκαθαριστήρες να αφαιρέσουν το χιόνι ή τον πάγο. Για αυτούς τους τύπους χειμερινών συνθηκών, ορισμένα οχήματα διαθέτουν πρόσθετους θερμαντήρες που στοχεύουν στα παράθυρα, ενσωματωμένα καλώδια θέρμανσης στο τζάμι ή ενσωματωμένα καλώδια θέρμανσης στη λεπίδα του υαλοκαθαριστήρα. Αυτά τα συστήματα απόψυξης μπορούν να λιώσουν τον πάγο ή να βοηθήσουν να μην συσσωρευτεί χιόνι και πάγος στο παρμπρίζ. Λιγότερο συχνά, τοποθετούνται μικροσκοπικοί υαλοκαθαριστήρες στους προβολείς για να διασφαλιστεί η βέλτιστη λειτουργία τους.

## Παραπομπές


Κατηγορία:Τεχνολογία οχημάτων
Κατηγορία:Εξοπλισμός ασφαλείας
Κατηγορία:Βροχή
Πορτμπαγκάζ

[250px|μικρογραφία|Μπροστινό πορτμπαγκάζ σε [Σκαθάρι (αυτοκίνητο)|Σκαραβαίο.]]
[250px|μικρογραφία|Πίσω πορτμπαγκάζ σε cutaway μοντέλο [BMW Ε60 του 2009.]]

Το **πορτμπαγκάζ**  είναι ο κύριος αποθηκευτικός χώρος ενός μηχανοκίνητου οχήματος, ο οποίος βρίσκεται στο πίσω μέρος του οχήματος, αν πρόκειται για αυτοκίνητο ή σε έναν ενδιάμεσο χώρο μεταξύ αμαξώματος και του κυρίου χώρου, αν πρόκειται για μεγάλα οχήματα, όπως λεωφορεία, που αποκαλείται μπαγαζιέρα. Η πρόσβαση στο πορτμπαγκάζ γίνεται εξωτερικά με ειδική θύρα που βρίσκεται εκεί, αν και αρχικά, η πρόσβαση γινόταν αποκλειστικά από το εσωτερικό. Είναι δυνατή, συνήθως, και η επέκταση του χώρου αποσκευών, χαμηλώνοντας τα πίσω καθίσματα προς τα εμπρός.

Παραδοσιακά, στο πορτμπαγκάζ αποθηκεύεται και ο εφεδρικός τροχός, γνωστός ως ρεζέρβα. Ωστόσο, στον 21ο αιώνα έχει επικρατήσει μια τάση κατάργησης της ρεζέρβας και τοποθέτησης από τους κατασκευαστές αυτοκινήτων ενός κιτ επισκευής του ελαστικού σε ενδεχόμενη ζημιά.

Κατηγορία:Αυτοκίνητο
Τάισον Γκέι

Ο **Τάισον Γκέι** (, γεννημένος στις 9 Αυγούστου 1982) είναι Αμερικανός πρώην  αθλητής του στίβου που αγωνίστηκε στους δρόμους ταχύτητας των 100 και 200 μέτρων. Η καλύτερη ατομική επίδοση του στα 100 μέτρα με χρόνο 9,69 δευτερόλεπτα αποτελεί το αμερικανικό ρεκόρ και τον κάνει ως τον δεύτερο ταχύτερο αθλητή στα 100 μέτρα, μαζί με τον Γιόχαν Μπλέικ από την Τζαμάικα.

Ο Γκέι έχει κερδίσει μετάλλια σε πολλές μεγάλες διεθνείς διοργανώσεις, στους οποίους περιλαμβάνονται τρία χρυσά μετάλλια στα 100μ, 200μ και σκυταλοδρομία στο Παγκόσμιο Πρωτάθλημα της Οσάκα 2007. Αυτό τον έκανε τον δεύτερο άνδρα που κέρδισε και τα τρία αγωνίσματα στο ίδιο Παγκόσμιο Πρωτάθλημα, μετά τον Μορίς Γκριν (ο Γιουσέιν Μπολτ επανέλαβε το κατόρθωμα δύο χρόνια αργότερα). Ο Γκέι είναι τέσσερις φορές πρωταθλητής ΗΠΑ στα 100 μέτρα.

Στις Ολυμπιακές δοκιμές του 2008, πέτυχε επίδοση με υποβοήθηση ανέμου 9,68 δευτερόλεπτα στα 100 μέτρα.  Μέρες αργότερα, υπέστη σοβαρό τραυματισμό στα δοκιμαστικά των 200 μέτρων και δεν κέρδισε κανένα μετάλλιο στους Ολυμπιακούς Αγώνες του Πεκίνου. Έκανε χρόνο 9,71 δευτερόλεπτα για να κερδίσει στα 100 μέτρα το ασημένιο μετάλλιο στο Παγκόσμιο Πρωτάθλημα του 2009 — που είναι ο ταχύτερος χρόνος χωρίς νίκη στην ιστορία των 100 μέτρων.

Τον Ιούλιο του 2013, ανακοινώθηκε ότι ο Γκέι είχε βγει θετικός σε  απαγορευμένη ουσία. Στη συνέχεια αποσύρθηκε από τις εξετάσεις για το Παγκόσμιο Πρωτάθλημα στη Μόσχα. Η Υπηρεσία Αντιντόπινγκ των Ηνωμένων Πολιτειών (USADA) ανέστειλε την συμμετοχή του μέχρι τις 23 Ιουνίου 2014 και του αφαίρεσε το ασημένιο μετάλλιο στη σκυταλοδρομία  στους Θερινούς Ολυμπιακούς Αγώνες του 2012.

Ηταν ο καλύτερος αθλητής της χρονιάς της IAAF για το 2007, και επίσης κέρδισε για το βραβείο ESPY το 2008 και το 2011.

## Παραπομπές


 
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2008
Κατηγορία:Αμερικανοί αθλητές του στίβου
Κατηγορία:Νικητές Diamond League
Κατηγορία:Ντόπινγκ στον αθλητισμό
Σασί

250px|μικρογραφία|Σασί μηχανοκίνητου οχήματος. Εδώ πρόκειται για πλαίσιο τύπου σκάλας, κοινώς «χτιστό» πλαίσιο πάνω σε πλατφόρμα σχήματος σκάλας.
[250px|μικρογραφία|Το 
αυτοφερόμενο πλαίσιο, όπως ονομάζεται το ενιαίο δομικό σύνολο, του [Citroën Traction Avant του 1934.]]

**Σασί** ονομάζεται το φέρον πλαίσιο ενός κατασκευασμένου αντικειμένου, το οποίο υποστηρίζει δομικά το αντικείμενο στην κατασκευή και λειτουργία του. Ένα παράδειγμα σασί είναι σασί των οχημάτων, το κάτω μέρος ενός μηχανοκίνητου οχήματος, στο οποίο είναι τοποθετημένο το αμάξωμα. Ως επί το πλείστον, περιλαμβάνεται ο εξοπλισμός κίνησης, όπως τροχοί και κιβώτιο ταχυτήτων, και μερικές φορές ακόμη και το κάθισμα του οδηγού, τότε το συγκρότημα περιγράφεται ως κυλιόμενο πλαίσιο.

Κατηγορία:Τεχνολογία οχημάτων
Κιβώτιο ταχυτήτων

[250px|μικρογραφία|Τομή χειροκίνητου κιβωτίου ταχυτήτων της [Porsche, στο μουσείο της εταιρείας, στη Στουτγκάρδη, τον Νοέμβριο του 2006.]]

**Κιβώτιο ταχυτήτων** ονομάζεται η μηχανική συσκευή που χρησιμοποιεί ένα σετ ταχυτήτων — δύο ή περισσότερες ταχύτητες που συνεργάζονται κατάλληλα — για να αλλάξει την ταχύτητα ή την κατεύθυνση περιστροφής σε έναν κινητήρα. Πολλά κιβώτια ταχυτήτων έχουν πολλαπλές σχέσεις μετάδοσης, αλλά υπάρχουν και κιβώτια ταχυτήτων που χρησιμοποιούν μία μόνο σχέση σταθερής μετάδοσης για την κίνηση εμπρός, κάτι που συμβαίνει στα ηλεκτρικά αυτοκίνητα.

## Χειροκίνητο κιβώτιο
Το **χειροκίνητο κιβώτιο ταχυτήτων**, γνωστό και ως **μηχανικό κιβώτιο**, απαιτεί από τον οδηγό να επιλέξει χειροκίνητα τις ταχύτητες, με τη χρήση του μοχλού ταχυτήτων (λεβιέ), και έναν συμπλέκτη που είναι συνήθως ένα πεντάλ ποδιού για τα αυτοκίνητα ή μοχλό χειρός για τις μοτοσικλέτες.

## Αυτόματο κιβώτιο
Το **αυτόματο κιβώτιο ταχυτήτων** δεν απαιτεί καμία επέμβαση από τον οδηγό για να αλλάξει τις σχέσεις προς τα εμπρός, υπό κανονικές συνθήκες οδήγησης, και τις αλλάζει από μόνο του.

### Υδραυλικό αυτόματο
Ο πιο συνηθισμένος σχεδιασμός των αυτόματων κιβωτίων ταχυτήτων είναι το **υδραυλικό αυτόματο**, το οποίο συνήθως χρησιμοποιεί πλανητικά γρανάζια που λειτουργούν χρησιμοποιώντας υδραυλικά συστήματα. Το κιβώτιο ταχυτήτων συνδέεται με τον κινητήρα μέσω ενός μετατροπέα ροπής (ή ενός συνδέσμου υγρού πριν από τη δεκαετία του 1960), αντί του συμπλέκτη τριβής που χρησιμοποιείται από τα περισσότερα χειροκίνητα κιβώτια ταχυτήτων και τα κιβώτια διπλού συμπλέκτη.

### Διπλού συμπλέκτη (DCT)
Ένα **κιβώτιο διπλού συμπλέκτη** (dual-clutch transmission / DCT) χρησιμοποιεί δύο ξεχωριστούς συμπλέκτες για μονές και ζυγές ταχύτητες. Ο σχεδιασμός είναι συχνά παρόμοιος με δύο ξεχωριστά χειροκίνητα κιβώτια ταχυτήτων με τους αντίστοιχους συμπλέκτες τους να περιέχονται σε ένα περίβλημα και να λειτουργούν ως μία μονάδα. Σε εφαρμογές αυτοκινήτων και φορτηγών, το DCT λειτουργεί ως αυτόματο κιβώτιο ταχυτήτων, χωρίς να απαιτείται παρέμβαση του οδηγού για την αλλαγή ταχυτήτων.

## Ημιαυτόματο κιβώτιο
Στο **ημιαυτόματο κιβώτιο**, μέρος της λειτουργίας είναι αυτοματοποιημένη, καθώς δεν υπάρχει συμπλέκτης (άρα ούτε το σχετικό πεντάλ), αλλά απαιτείται η επέμβαση του οδηγού για να απομακρυνθεί από στάση ή για να αλλάξει σχέσεις.

## Αριθμός ταχυτήτων
Τα σημερινά επιβατικά αυτοκίνητα που παράγονται επί του παρόντος με κινητήρες βενζίνης ή κινητήρες ντίζελ χρησιμοποιούν κιβώτια ταχυτήτων με 5 ή 6 σχέσεις μετάδοσης προς τα εμπρός (ονομάζονται επίσης «ταχύτητες») στα χειροκίνητα κιβώτια, ενώ τα αυτόματα κιβώτια φέρουν 5 έως 8 σχέσεις μετάδοσης (ονομάζονται επίσης «ταχύτητες»), αν και σε ελάχιστα μοντέλα υπάρχουν αυτόματα κιβώτια με 9 ή 10 σχέσεις. Όλα τα κιβώτια, φέρουν επίσης και μία σχέση μετάδοσης όπισθεν, η γνωστή ως «όπισθεν». Τα ηλεκτρικά οχήματα χρησιμοποιούν συνήθως ένα σταθερό αυτόματο κιβώτιο ταχυτήτων μίας ταχύτητας ή εξαιρετικά σπάνια δύο ταχυτήτων προς τα εμπρός, και φυσικά επίσης και μία όπισθεν.

## Παραπομπές


Κατηγορία:Οχήματα
Βικτόρ Βεξελμπέργκ

Ο **Βικτόρ Φελίξοβιτς Βεξελμπέργκ** (, Ντροχόμπιτς, ΕΣΣΔ, 14 Απριλίου 1957) είναι Ρώσος επενδυτής και ολιγάρχης, ο οποίος είναι κοντά στον Ρώσο πρόεδρο Βλαντιμίρ Πούτιν. Είναι συνιδρυτής του Ομίλου Renova () με έδρα τη Μόσχα, ο οποίος είναι ένας όμιλος ετερογενών δραστηριοτήτων που ιδρύθηκε το 1990 με συμφέροντα στο αλουμίνιο, το πετρέλαιο, την ενέργεια, τις τηλεπικοινωνίες και διάφορους άλλους τομείς. Ο Βεξελμπέργκ είναι κύριος ιδιοκτήτης και πρόεδρος του ομίλου. Σε 15 χρόνια η περιουσία του αυξήθηκε στα έξι δισεκατομμύρια δολάρια και τώρα είναι περίπου το διπλάσιο αυτού του ποσού.

Κατά την Κυπριακή οικονομική κρίση 2012-2013, οι καταθέσεις που κατείχε στην Τράπεζα Κύπρου «κουρεύτηκαν» και μετατράπηκαν σε μετοχές, με αποτέλεσμα ο ίδιος να μετατραπεί στον μεγαλύτερο μέτοχο της Τράπεζας με 9,27% των μετοχών (2024).

Από τις 6 Απριλίου 2018, ο Βεξελμπέργκ βρίσκεται στη λίστα των κυρώσεων των ΗΠΑ μετά την προσάρτηση της Κριμαίας από τη Ρωσία. Από τότε, η περιουσία του εκτιμάται πως συρρικνώθηκε κατά δύο έως τρία δισεκατομμύρια δολάρια μέσα σε λίγους μόνο μήνες, σύμφωνα με το Forbes. Σύμφωνα με το ίδιο περιοδικό, τον Νοέμβριο του 2021 η περιουσία του ανερχόταν στα 9,3 δισεκατομμύρια δολάρια, κάνοντάς τον έτσι τον 262ο πιο πλούσιο άνθρωπο του κόσμου.

Μετά τη ρωσική επίθεση στην Ουκρανία, οι Ηνωμένες Πολιτείες ενίσχυσαν τις κυρώσεις τους τον Μάρτιο του 2022. Η Μεγάλη Βρετανία, η Ευρωπαϊκή Ένωση και η Αυστραλία επέβαλαν επίσης κυρώσεις, κατάσχεσαν τα περιουσιακά στοιχεία του και του επέβαλαν απαγόρευση εισόδου. Η Ελβετία έχει πλέον προσχωρήσει στις κυρώσεις της Ευρωπαϊκής Ένωσης.

## Παραπομπές


Κατηγορία:Ρώσοι επιχειρηματίες
Κατηγορία:Πολιτογραφημένοι πολίτες της Κύπρου
Γκιοϊγκιόλ

Το **Γκιοϊγκιόλ** (αζερικά: *Göygöl* και παλαιότερα *Xanlar* γερμανικά: Helenendorf) είναι μια πόλη, δήμος και πρωτεύουσα της Περιφέρειας Γκιοϊγκιόλ στο βορειοδυτικό Αζερμπαϊτζάν.  Βρίσκεται περίπου 10 χιλιόμετρα νότια της τρίτης μεγαλύτερης πόλης του Αζερμπαϊτζάν, την Γκαντζά.  Η πόλη έχει πληθυσμό 37.200 κατοίκων σύμφωνα με την απογραφή του 2010 Ο δήμος περιλαμβάνει την πόλη Γκιοϊγκιόλ και το χωριό Κιζίλκαγια.

## Παραπομπές


Κατηγορία:Επαρχία Γκιοϊγκιόλ
Κομητεία Λόγκαν (Κάνσας)

Η **Κομητεία Λόγκαν** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 2.762 ατομα.  Η έδρα της κομητείας και η μεγαλύτερη πόλη είναι το Όκλεϊ.  

Η κομητεία πήρε το όνομα της από τον Τζον Λόγκαν, στρατηγό κατά τη διάρκεια του Αμερικανικού Εμφυλίου Πολέμου.    
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,780 τ.χλμ , εκ των οποίων 2,779 τ.χλμ είναι στεριά και 1,0 τ.χλμ (0,01%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Τόμας (βόρεια)
* Κομητεία Γκόουβ (ανατολικά)
* Κομητεία Σκοτ (νοτιοανατολικά)
* Κομητεία Γουιτσίτα (νότια)
* Κομητεία Γουάλας (δυτικά)
* Κομητεία Σέρμαν (βορειοδυτικά)

## Παραπομπές


Κατηγορία:Κομητείες του Κάνσας
Κομητεία Λόγκαν (Ιλινόι)

Η **Κομητεία Λόγκαν** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν 27.987 άτομα.  Η έδρα της κομητείας είναι το Λίνκολν. 

Ιδρύθηκε το 1839, η κομητεία Λόγκαν πήρε το όνομά της από τον γιατρό και τον πολιτειακό εκπρόσωπο Τζον Λόγκαν, πατέρα του στρατηγού της Ένωσης Τζον Αλεξάντερ Λόγκαν. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,600 τ.χλμ , εκ των οποίων 1,597 τ.χλμ είναι στεριά και 3,0 τ.χλμ (0,1%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες του Ιλινόι
Γενικές εκλογές στη Ρουάντα 2024

Στις 15 Ιουλίου 2024 διεξήθχησαν Γενικές εκλογές στη Ρουάντα για την εκλογή του Προέδρου και των μελών της Βουλής των Αντιπροσώπων.  Οι εκλογές ήταν οι πρώτες στην ιστορία της Ρουάντα κατά τις οποίες η ψηφοφορία τόσο για την προεδρία όσο και για το κοινοβούλιο διεξήχθη την ίδια ημέρα.

Σε μια εκλογική αναμέτρηση που επικρίθηκε από πολλούς ως άδικη για τον αποκλεισμό σοβαρών υποψηφίων της αντιπολίτευσης, ο εν ενεργεία Πρόεδρος Πολ Καγκάμε, στην εξουσία από το 2000, εξελέγη για τέταρτη θητεία.

## Αποτελέσματα
### Προεδρία

### Βουλή των Αντιπροσώπων

## Παραπομπές


2024
Ρουάντα
Μουχαμάντ ιμπν αλ-Καΐμ

Ο **Μουχαμάντ ιμπν αλ-Καΐμ** () γνωστός και ως Μουχαμάντ Ντακιράτ ήταν ένας Αββασίδης πρίγκιπας, γιος του χαλίφη αλ-Καΐμ. Ορίστηκε ως κληρονομικός διάδοχος από τον πατέρα του στα μέσα του 11ου αι., αλλά απεβίωσε πριν από τον πατέρα του.

## Βιογραφία
Ο Μουχαμάντ ήταν ο γιος του 26ου χαλίφη αλ-Καΐμ της Βαγδάτης, ο οποίος βασίλευσε από το 1031 έως το 1075, και εγγονός του 25ου χαλίφη αλ-Καντίρ. Το πλήρες του όνομα ήταν Mουχαμάντ ιμπν Αμπού Τζαφάρ αλ-Καΐμ ιμπν Αχμάντ αλ-Καντίρ. Ήταν γνωστός στη Βαγδάτη ως Μουχαμάντ Ντακιράτ.

Το 1030 ο παππούς του, ο αλ-Καντίρ, ονόμασε τον γιο του Αμπού Τζαφάρ αλ-Καΐμ ως κληρονόμο του, μια απόφαση που λήφθηκε εντελώς ανεξάρτητα από τους Μπουγίδες εμίρηδες. Κατά το πρώτο μισό της μακράς βασιλείας της αλ-Καΐμ, δύσκολα θα περνούσε μια ημέρα στην πρωτεύουσα χωρίς ταραχές. Συχνά η πόλη έμενε χωρίς κυβερνήτη· ο εμίρης των Bουγιδών αναγκαζόταν συχνά να εγκαταλείψει την πρωτεύουσα. Ενώ η επιρροή των Σελτζούκων αυξανόταν, ο Νταβούντ Τσαγκρί Μπεγκ πάντρεψε την κόρη του, τη Χαντιτζά Αρσλάν Χατούν, με την αλ-Καΐμ το 1056.

Ο πατέρας του, ο αλ-Καΐμ τον όρισε ως διάδοχο στα μέσα του 11ου αι., ωστόσο ο Μουχαμάντ απεβίωσε κατά τη διάρκεια της βασιλείας τού πατέρα του, έτσι μετά ο πατέρας του όρισε τον γιο του, τον Αμπανταλάχ (ο μετέπειτα αλ-Mουκταντί) ως διάδοχο. Πράγματι το 1075 ο αλ-Μουκταντί διαδέχτηκε τον παππού του αλ-Καΐμ, όταν εκείνος απεβίωσε σε ηλικία 73-74 ετών. Ο αλ-Μουκταντί (27ος χαλίφης της Βαγδάτης) ήταν γιός τού Μουχαμάντ Ντακιράτ από μια Αρμένια σκλάβα, που ονομαζόταν Ουρτζουβουάν.

## Αναφορές

## Πηγές
* 
* 
* Bosworth, C. E. (1968). "The Political and Dynastic History of the Iranian World (A.D. 1000–1217)". In Boyle, John Andrew (ed.). The Cambridge History of Iran, Volume 5: The Saljuq and Mongol Periods. Cambridge: Cambridge University Press. pp. 1–202. ISBN 0-521-06936-X.
* William Muir *The Caliphate: Its Rise, Decline, and Fall.*

Κατηγορία:Χαλιφάτο των Αββασιδών
Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων

Ο **Οργανισμός Πληρωμών και Ελέγχου Κοινοτικών Ενισχύσεων Προσανατολισμού και Εγγυήσεων** (ΟΠΕΚΕΠΕ) ήταν ένα ΝΠΔΔ στην Ελλάδα, που εποπτεύεται από το Υπουργείο Αγροτικής Ανάπτυξης και Τροφίμων. Συστάθηκε με τον Νόμο 2637/1998 (ΦΕΚ Α' 200), ξεκίνησε τη λειτουργία του την 1η Σεπτεμβρίου 2001 και από το 2006 ανέλαβε τη διαχείριση των πόρων της ΚΑΠ. Από το 2007 που ετέθη σε πλήρη αναδιάρθρωση λειτουργεί ως ο αποκλειστικός φορέας πληρωμών του πρωτογενούς τομέα. Ο οργανισμός εκπροσωπεί την Ελλάδα στην Ευρωπαϊκή Ένωση για θέματα εγγυήσεων και πληρωμών της ΚΑΠ και μεσολαβεί στις δανειακές συμβάσεις των αγροτών.

Διοικείται από 13μελές διοικητικό συμβούλιο και διαρθρώνεται πανελλαδικά σε έξι περιφερειακές διευθύνσεις και 36 τμήματα.

Τον Μάιο του 2025 και υπό το βάρος της δημοσιότητας του σκανδάλου του ΟΠΕΚΕΠΕ, η ελληνική κυβέρνηση αποφάσισε την κατάργηση του οργανισμού και τη μεταφορά των αρμοδιοτήτων του στην Ανεξάρτητη Αρχή Δημοσίων Εσόδων, ένα σχέδιο που αναμένεται να ολοκληρωθεί το δεύτερο εξάμηνο του 2026.

## Πρόεδροι ΔΣ

## Παραπομπές


Κατηγορία:Υπουργείο Αγροτικής Ανάπτυξης και Τροφίμων (Ελλάδα)
Μουχαμάντ ιμπν Αλί ιμπν Αμπνταλάχ

Ο **Μουχαμάντ ιμπν Αλί ιμπν Αμπνταλάχ** () ή *Μουχαμάντ αλ-Ιμάμ* (679/80 - 743)  ήταν ο γιος του Αλί ιμπν Αμπντ Αλάχ ιμπν αλ-Αμπάς και εγγονός τού Αμπντ Αλάχ Ιμπν Αμπάς, εξαδέλφου τού Μωάμεθ Προφήτη του Ισλάμ. Ήταν ο πατέρας των δύο πρώτων Αββασιδών χαλιφών, του αλ-Σαφάχ και του αλ-Μανσούρ, και ως τέτοιος ήταν ο πρόγονος της δυναστείας των Αββασιδών.

## Εξέγερση του Μουχτάρ αλ-Θακαφί
Όταν ο αλ-Μουχτάρ ανακοίνωσε την εκδίκηση του ιμάμη αλ-Χουσεΐν, εμφανίστηκε ως εκπρόσωπος του Μουχάμαντ ιμπν αλ- Χαναφιγιά, του υποσχόμενου Μεχντί σύμφωνα με αυτόν.

## Ιμάμης της Χασιμιγιά
Μετά το τέλος τού Μουχαμάντ ιμπν αλ-Χαναφιγιά, το ιμαμάτο των Καϋσανιτών Σιιιτών μεταβιβάστηκε στον γιο του Αμπού Χασίμ, ο οποίος το μεταβίβασε στον Μουχάμαντ ιμπν Αλί, ανοίγοντας το δρόμο για την *πρόσκληση* *[[Ντάουα|(dawa)]]* των Αββασιδών και την Επανάσταση των Αββασιδών.

## Αναφορές


## Πηγές
* 
* 
* 
* 
* 

Κατηγορία:Άραβες Μουσουλμάνοι
Αλί ιμπν Αμπντ Αλάχ ιμπν αλ-Αμπάς

Ο **Αλί ιμπν Αμπντ Αλάχ**, ιμπν αλ-Αμπάς, ιμπν Αμπντ αλ-Μουταλίμπ,   (π. 661-π. 736) ήταν πρόγονος της δυναστείας των Αββασιδών. Ήταν εγγονός του αλ-Αμπάς ιμπν Αμπντ αλ-Μουταλίμπ (επώνυμου γενάρχη των Αββασιδών) και παππούς των δύο πρώτων χαλιφών αλ-Σαφάχ και αλ-Mανσούρ.

## Βιογραφία
Ο Αλί ιμπν Αμπν Αλάχ ήταν ο μικρότερος γιος του Αμπντ Αλάχ ιμπν Αμπάς, εξαδέλφου τού Μωάμεθ Προφήτη του Ισλάμ, και της Ζουράχ μπιντ Μισράχ, κόρης ενός από τους "τέσσερις ηγέτες" της φυλής Κιντάχ. Σύμφωνα με την παράδοση, γεννήθηκε την ίδια ακριβώς νύχτα που έγινε η δολοφονία του Αλί ιμπν Αμπού Τάλιμπ (απεβ. 661), αλλά υπάρχουν και εναλλακτικές πηγές που αμφισβητούν το έτος γέννησής του. 

Ως ενήλικας, ο Αλί ιμπν Αμπν Αλάχ τελικά περιήλθε σε αντίθεση με την κυβέρνηση των Ομεϋαδών κατά τη διάρκεια της βασιλείας του αλ-Βαλίντ ιμπν Αμπντ αλ-Μαλίκ (βασ. 705-715), ο οποίος διέταξε να τον ξυλοκοπήσουν και να τον εξορίσουν από την πρωτεύουσα. Στη συνέχεια μετακόμισε στην επαρχία του αλ-Σαράτ, στα σύνορα μεταξύ Παλαιστίνης και Αραβίας, και κατοίκησε στο χωριό Ουμαϋμά, καθιερώνοντας αυτό το μέρος ως τη νέα έδρα της οικογένειας των Αββασιδών. Απεβίωσνε στην Ουμαϋμά το 735-6 ή το επόμενο έτος, οπότε ο γιος του Μουχαμάντ ιμπν Αλί είχε ήδη αναλάβει την ηγεσία της οικογένειας, και της προπαγανδιστικής προσπάθειας των Αββασιδών.

## Σημειώσεις

## Πηγές
* 
* 
* 
* 
* 

Κατηγορία:Άραβες Μουσουλμάνοι
Αμπντ Αλάχ ιμπν Αμπάς

Ο Αμπντ Αλάχ ιμπν Αμπάς,  (π. 619 - 687), γνωστός και ως **Ιμπν Αμπάς**, ήταν ένας από τους εξαδέλφους του Προφήτη Μωάμεθ. Θεωρείται ο μεγαλύτερος μουφασίρ του Κορανίου.

Ήταν γιος του Αμπάς ιμπν Αμπν Αλ-Μουταλίμπ, θείου του Μωάμεθ, και ανιψιός της Μαϋμουνάχ μπιντ αλ-Χαρίθ, η οποία αργότερα έγινε σύζυγος του Μωάμεθ. Κατά τη διάρκεια των πρώτων αγώνων για το Χαλιφάτο υποστήριξε τον Αλί ιμπν Αμπού Τάλιμπ και έγινε κυβερνήτης της Βάσρα. Αποσύρθηκε στη Μέκκα λίγο μετά. Κατά τη διάρκεια της βασιλείας τού Μουαβίγια Α΄ έζησε στη Χετζάζ και συχνά ταξίδευε στη Δαμασκό. Μετά το τέλος τού Μουαβίγια Α΄ το 680 φιέφυγε στο Ατ-Ταΐφ, όπου απεβίωσε γύρω στο 687.

Ο Αμπν Αλάχ εκτιμείτο ιδιαίτερα για τη γνώση του για τις παραδόσεις και την κριτική του ερμηνεία στο Κοράνιο. Από νωρίς, συγκέντρωνε πληροφορίες από άλλους συντρόφους τού Μωάμεθ, και έδινε μαθήματα∙ έγραψε σχόλια.

## Βλέπε επίσης
* Κατάλογος ισλαμικών μελετητών
* Σουνιτική άποψη για τη Σαχαμπά
* Κατάλογος των Σαχαμπάχ

## Αναφορές

## Εξωτερικές συνδέσεις
* 
* Χαδίθς από τον Αμπντούλα Ιμπν Άμπας Συλλεγμένο από τον Βουχαρί

Κατηγορία:Άραβες Μουσουλμάνοι
Αμπντ αλ-Μουταλίμπ

Ο *Σαϋμπά ιμπν Χασίμ*, ( (π. 497-578), γνωστός ως **Αμπντ αλ-Μουταλίμπ**, (Αραβικά: عَبْد الْمُطَّلِب, δηλ. "υπηρέτης τού Μουταλίμπ"') ήταν ο τέταρτος ηγέτης της φυλετικής ομοσπονδίας των Κουραΰς και παππούς του Μωάμεθ Προφήτη του Ισλάμ.

Πατέρας του ήταν ο Χασίμ ιμπν Αμπντ Μανάφ,ο γενάρχης της διακεκριμένης oικογένειας Χασίμ (banu Hashim, Χασεμιτών), ενός γένους των φυλών Κουραΰς της Μέκκας. Τα μέλη της ισχυρίζονταν ότι προέρχονται από τον Ισμαήλ γιο τού Ιμπραχίμ (Αβραάμ). Η μητέρα του ήταν η Σαλμά μπιντ Αμρ, από την οικογένεια Νατζάρ (banu Najjar), ενός γένους της φυλής Χατζράτζ στη Γιαθρίμπ (μετά αργότερα ονομάστηκε Μεδίνα). Ο Χασίμ απεβίωσε ενώ έκανε επιχειρήσεις στη Γάζα, πριν γεννηθεί ο Αμπντ αλ-Μουταλίμπ. : 81 

Το πραγματικό του όνομα ήταν "*Σαϋμπά*", που σημαίνει "ο αρχαίος" ή "λευκότριχος", λόγω της λωρίδας λευκών τριχών μέσα στα μαύρα μαλλιά του, και μερικές φορές ονομάζεται επίσης *Σαϋμπά αλ-Χαμντ* ("Η λευκή λωρίδα των επαίνων"). Μετά το τέλος τού πατέρα του μεγάλωσε στη Γιαθρίμπ με τη μητέρα του και την οικογένειά της μέχρι την ηλικία των οκτώ περίπου ετών, όταν ο θείος του Μουταλίμπ ιμπν  Αμπντ Μανάφ πήγε να τον δει, και ζήτησε από τη μητέρα του Σαλμά να εμπιστευθεί τον Σαϋμπάχ στη φροντίδα του. Η Σαλμά δεν ήθελε να αφήσει τον γιο της να φύγει, και ο Σαϋμπά αρνήθηκε να αφήσει τη μητέρα του χωρίς τη συγκατάθεσή της. Ο Μουταλίμπ έδειξε τότε ότι οι δυνατότητες που είχε να προσφέρει η Γιαθρίμπ ήταν ασύγκριτες με της Μέκκας. Η Σαλμά εντυπωσιάστηκε από τα επιχειρήματά του, οπότε συμφώνησε να τον αφήσει να φύγει. Όταν έφτασαν για πρώτη φορά στη Μέκκα, οι άνθρωποι υπέθεσαν ότι το άγνωστο παιδί ήταν ο υπηρέτης του Μουταλίμπ, και άρχισαν να τον αποκαλούν 'Αμπντ αλ-Μουταλίμπ ("ο υπηρέτης τού Μουταλίμπ").

## Βλέπε επίσης
* Οικογενειακό δέντρο του Μωάμεθ
* Σαχαμπά

## Παραπομπές


## Εξωτερικοί σύνδεσμοι
* Ο Άγιος Προφήτης του Ισλάμ
* Εντομημένη συνεδρίαση, Παρασκευή βράδυ, 2ο Σα'μπάν 1345 Α.H.

Κατηγορία:Μπανού Χασίμ
Αμπντουλάχ ιμπν Αμπντ αλ-Μουταλίμπ

Ο **Αμπντουλάχ ιμπν Αμπντ αλ-Μουταλίμπ** (; , Αμπντ Αλάχ ιμπν Αμπντ αλ-Μουταλίμπ c.546-570) ήταν ο πατέρας τού Μωάμεθ Προφήτη τού Ισλάμ. Ήταν γιος του Αμπντ αλ-Μουταλίμπ ιμπν Χασίμ και της Φατιμά μπιντ Αμρ του γένους Mαχζούμ.

Ήταν νυμφευμένος με την Αμινά μπιντ Βαχμπ. Ο Μωάμεθ ήταν το μοναδικό τους παιδί.

## Όνομα
Το 'Abd Allāh σημαίνει "δούλος του Θεού". Το πλήρες του όνομα ήταν ʿAμπντουλάχ ιμπν Αμπντ αλ-Μουταλίμπ, ιμν Χασίμ (Αμρ), ιμπν Αμπντ Μανάφ (αλ-Μουγκιρά), ιμπν Κουσαΰ (Ζαΰντ), ιμπν Κιλάμπ, ιμπν Μουρά, ιμπν Καμπ, ιμπν Λουαΰ, ιμπν Γκαλίμπ, ιμπν Φαχρ (Κουρασαΰ), ιμπν Μαλίκ, ιμπν αν-Ναντίρ (Καΰς), ιμπν Κινανάχ, ιμπν Χουζαϋμάχ, ιμπν Μουντρικάχ (Αμιρ), ιμπν Ιλυάς, ιμπν Μουντάρ, ιμπν Νιζάρ, ιμπν Μαάντ, ιμπν Αντνάν.

## Ο γάμος
Ο πατέρας του επέλεξε γι' αυτόν την Αμινάχ, κόρη του Βαχμπ ιμπν Αμπντ Μουνάφ, η οποία ήταν εγγονή του Ζουχράx ιμπν Κιλάμπ, αδελφού τού προ-προπαππού του Κουσαΰ ιμπν Κιλάμπ. Ο Βαχμπ ήταν ο αρχηγός της οικογένειας (banu) Zουχράχ, καθώς και το μεγαλύτερο και ευγενικότερο μέλος της, αλλά είχε αποβιώσει πιο πριν, και η Αμινάχ έγινε κηδεμών τού αδελφού της Βουχαΐμπ, ο οποίος τον είχε διαδεχθεί ως αρχηγός της φυλής.

Ο πατέρας του πήγε μαζί του στη γειτονιά της οικογένειας Ζουράχ. Εκεί, αναζητούσε την κατοικία του Βουχαΐμπ και πήγε να ζητήσει το χέρι της κόρης τού Βουχαΐμπ για τον γιο του. Ο πατέρας τού Αμπντουλάχ επιβεβαίωσε τον γάμο του με την Αμινά. Λέγεται ότι ένα φως έλαμψε από το μέτωπό του, και ότι αυτό το φως ήταν η υπόσχεση ότι θα έχει απόγονο έναν προφήτη. Πολλές γυναίκες προσέγιζαν τον Αμπντουλάχ, ο οποίος φέρεται να ήταν ένας όμορφος άνδρας, ώστε να κερδίσουν την τιμή να τού κάνουν απογόνους. Ωστόσο, πιστεύεται ότι, όπως αποφάσισε ο Θεός, το φως προοριζόταν να μεταφερθεί στην Αμινάχ μέσω του Αμπνττουλάχ μετά την ολοκλήρωση του γάμου.Μετά τον γάμο της Αμινά μπιντ Βαχμπ, ο Αμπντουλάχ ιμπν Αμπντ αλ-Μουταλίμπ έζησε μαζί της για τρεις ημέρες. Ήταν έθιμό τους, ότι ένας άνδρας μπορούσε να ζήσει για τρεις νύχτες μόνο με τη γυναίκα του στην οικογένεια τού πατέρα της. 

## Νυμφεύτηκε ταυτόχρονα με τον πατέρα του
Στην τελετή γάμου, ο Aμπντ αλ-Μουταλίμπ επέλεξε την Χαλάχ, κόρη του Βουχαΰμπ, για τον εαυτό του. Όταν ο Αμπντ αλ-Μουταλίμπ έκανε πρόταση γάμου στον Βουχαΰμπ, αυτός συμφώνησε. Και έτσι με την ίδια ευκαιρία ο Aμπντ αλ-Μουταλίμπ και ο Aμπντουλάχ νυμφεύτηκαν τη Χαλά και την Aμινά αντίστοιχα. Αργότερα, η Χαλά γέννησε τον Χαμζά, ο οποίος ήταν θείος και αδελφός τού Μωάμεθ.
[μικρογραφία|Το κοιμητήριο αλ-Μπακί στη Μεδίνα, όπου ο Αμπντουλάχ, και άλλοι συγγενείς τού γιού του Μωάμεθ, πιστεύεται ότι έχουν ταφεί. Στο βάθος είναι ο τάφος (διακρίνεται από τον πράσινο τρούλο) και το [Τέμενος του Προφήτη|τζαμί του Μωάμεθ.]]

## Βλέπε επίσης
* Aμπντουλάχ (όνομα)
* Αντνάν
** Άντνανίτες Ισμαηλίτες Άραβες
* Μπαΰτ αλ-Μαβλίντ, το σπίτι όπου πιστεύεται ότι γεννήθηκε ο Μωάμεθ
* Οικογενειακό δέντρο του Μωάμεθ

## Παραπομπές


Κατηγορία:Μπανού Χασίμ
Αμπού αλ-Ας ιμπν Ουμαγιά

Ο **Αμπού αλ-Ας ιμπν Ουμαγιά** () ήταν γιος του επώνυμου γενάρχη της οικογένειας των Ομεϋαδών, Ουμαγιά ιμπν Αμπντ Σαμς.

Οι γιοι του ήταν οι εξής:
* Αφφάν, πατέρας του 3ου χαλίφη Ρασιντούν, Οθμάν ιμπν Αφφάν.
* αλ-Χακάμ, πατέρας του 4ου χαλίφη των Ομεϋαδών Μαρουάν Α΄.
* αλ-Μουγκίρα, εκ μητρός πρόπαππος τού 3ου χαλίφη Ομεϋαδών, Αμπντ αλ-Μαλίκ ιμπν Μαρουάν.

Και οι κόρες του ήταν:
* Σαφιγιά, παντρεύτηκε τον Αμπού Σουφιάν. Η κόρη τους Ραμλά ήταν σύζυγος τού Προφήτη Μωάμεθ.
* Αρβά, νυμφεύτηκε τον Αμρ ιμπν Χισάμ. Η κόρη τους Ασμά, ήταν η 4η σύζυγος τού 3ου χαλίφη Ρασιντούν, Οθμάν.

## Αναφορές

## Εξωτερικές συνδέσεις
* islam.net 

Κατηγορία:Άραβες Μουσουλμάνοι
Αλ-Χακάμ ιμπν Αμπί αλ-Ας

Ο **αλ-Χακάμ ιμπν Αμπί αλ-Ας** *ιμπν Ουμαγιά*,  π(απεβ. το 655/56), ήταν ο πατέρας τού ιδρυτή τού κύριου κλάδου (των Μαρουανιδών) της δυναστείας των Ομεϋαδών, 4ου χαλίφη των Ομεϋαδών Μαρουάν Α΄ (βασ. 684-685), και θείος του 3ου χαλίφη Ρασιντούν, Οθμάν ιμπν Αφφάν (βασ. 644-656). Ήταν γνωστός ως ένας ένθερμος αντίπαλος τού Μωάμεθ Προφήτη τού Ισλάμ, και συνεπώς εξορίστηκε, όταν εκείνος κατέλαβε την πατρίδα τους τη Μέκκα το 630. Αργότερα συγχωρήθηκε από τον Οθμάν.

## Καταγωγή
Ο Αλ-Χακάμ ήταν ο γιος του Αμπού αλ-Ας ιμπν Ουμαγιά της οικογένειας (banu) Αμπντ Σαμς και της Ρουκαγιά μπίντ αλ-Χαρίθ της οικογένειας (banu) Μαχζούμ, που και των δύο γονέων οι γενιές ανήκαν στη φυλή Κουραΰς της Μέκκας. Ο εκ πατρός παππούς του Ουμαγιά ήταν ο γενάρχης της οικογένειας των Ομεϋαδών.

Ο Αλ-Χακάμ νυμφεύτηκε την Αμινά μπιντ Αλκαμά ιμπν Σαφβάν αλ-Κινανιγιά, μετά από το διαζύγιό της από τον ετεροθαλή αδελφό του Αφάν ιμπν Αμπί αλ-Ας. Γέννησε τον γιο τού αλ-Χακάμ, τον Μαρουάν Α΄, ο οποίος έγινε 4ος χαλίφης των  Ομεϋαδών το 684-685 και πρόγονος όλων των επόμενων χαλιφών της Δαμασκού. Ο αλ-Χακάμ είχε τουλάχιστυον είκοσι παιδιά, αλλά πιθανότατα περισσότερα από τριάντα παιδιά, από τέσσερις διαφορετικές συζύγους και μια σειρά από σκλάβες παλλακίδες.  Εκτός από τον Μαρουάν Α΄, η Αμινά μπιντ Αλκαμά ήταν μητέρα τού μεγαλύτερου γιου του αλ-Χακάμ, Ουθμάν αλ-Αζράκ, και του αλ-Χαρίθ, του Αμπντ αλ-Ραχμάν, του Σαλίχ και των θυγατέρων Ουμ αλ-Μπονίν και Ζαϋνάμπ. Η δεύτερη σύζυγός του, η Μουλαϋκά μπιντ Αουφά τού γένους banu Μουρά της φυλής Γκαταφάν, ήταν μητέρα των γιων του Γιαγιά, Αμπάν, Ουθμάν αλ-Ασχάρ, Χαμπίμπ, Αμρ και των θυγατέρων του Ουμ Γιαχγιά, Ζαϋνάμπ, Ουμ Σαϋμπά, Ουμ Ουθμάν και Ουμ Σαλμά. Η τρίτη σύζυγός του, Ουμ αλ-Νουαμάν μπιτν αλ-Χαρίθ ιμπν Αμπί Αμρ τού γένους της banu Θακίφ, του έκανε γιους τους Νουμάν, Αβς, Σουχαΰλ και Αμρ, και κόρες τις Οθμ Αμπάν, Ουμαμά, Ουμ Αμρ και Ουμ αλ-Χακάμ. Η Κουραϋσιτική σύζυγός του, η αλ-Μπαϊθά μπιντ Χασίμ ιμπν Ουτμπά ιμπν Ραμπλά της οικογένειας (banu) Aμπντ Σαμς, ήταν η μητέρα τού γιου του Γιουσούφ.

## Η σταδιοδρομία του
Ο Αλ-Χακάμ ήταν γνωστός ότι αντιτάχθηκε αποφασιστικά στον Ισλαμιστή προφήτη Μωάμεθ, και έτσι εξορίστηκε από τον τελευταίο από τη Μέκκα στην κοντινή πόλη Ταΐφ.  Σύμφωνα με την ιστορία τού λόγιου του 9ου αι. αλ-Ταμπαρί, ο Μωάμεθ αργότερα συγχώρεσε τον αλ-Χακάμ και του επιτράπηκε να επιστρέψει στην πατρίδα του.  Ωστόσο, στην ιστορία του 9ου αι. τού λόγιου αλ-Γιακουμπί, ο αλ-Χακάμ επιτράπηκε να επιστρέψει στη Μέκκα από τον ανιψιό του, τον 3ο χαλίφη Ρασιντούν, Οθμάν (βασ. 644-656), αφού οι αιτήσεις του για επιστροφή απορρίφθηκαν από τους δύο προηγούμενους χαλίφες, τον 1ο χαλίφη Ρασιντούν, Αμπού Μπακρ (βασ. 632-634) και 2ο χαλίφη Ρασιντούν, Ομάρ (βασ. 634-644). Ο Οθμάν έδειξε ιδιαίτερη ευγένεια στους συγγενείς του και τίμησε συμβολικά τον αλ-Χακάμ, μαζί με τους συγγενείς του Αμπού Σουφυάν και τον αλ-Βαλίντ ιμπν Ουκμπά και το μέλος της οικογένειας Χασίμ αλ-Αμπάς ιμπν Αμπντ αλ-Μουταλίμπ, επιτρέποντάς τους να καθίσουν στον θρόνο του στη Μεδίνα. Ο αλ-Χακάμ απεβίωσε το 655/56.

## Αναφορές

## Βιβλιογραφία
*
*
*
*
*
*

Κατηγορία:Άραβες Μουσουλμάνοι
Σύμβαση ανταλλαγής

Στα χρηματοοικονομικά, ανταλλαγή, με τον αγγλικό όρο **Swap**, καλείται μια συμφωνία μεταξύ δύο αντισυμβαλλομένων για την ανταλλαγή χρηματοοικονομικών μέσων, ταμειακών ροών ή πληρωμών για ορισμένο χρονικό διάστημα. Τα μέσα μπορεί να είναι σχεδόν οτιδήποτε, αλλά οι περισσότερες ανταλλαγές περιλαμβάνουν μετρητά με βάση ένα πλασματικό κεφάλαιο.

Η ανταλλαγή μπορεί επίσης να θεωρηθεί ως μια σειρά προθεσμιακών συμβάσεων μέσω των οποίων δύο μέρη ανταλλάσσουν χρηματοοικονομικά μέσα, με αποτέλεσμα μια κοινή σειρά ημερομηνιών ανταλλαγής και δύο ροές μέσων, τα σκέλη της ανταλλαγής. Τα σκέλη μπορεί να είναι σχεδόν οτιδήποτε, αλλά συνήθως το ένα σκέλος περιλαμβάνει ταμειακές ροές με βάση ένα πλασματικό κεφάλαιο στο οποίο συμφωνούν και τα δύο μέρη. Το κεφάλαιο αυτό συνήθως δεν αλλάζει χέρια κατά τη διάρκεια ή στο τέλος της ανταλλαγής. 

Στην πράξη το ένα σκέλος είναι γενικά σταθερό ενώ το άλλο είναι μεταβλητό, που καθορίζεται από μια αβέβαιη μεταβλητή όπως ένα επιτόκιο αναφοράς, μια συναλλαγματική ισοτιμία, μια τιμή δείκτη ή μια τιμή εμπορευμάτων.

Οι ανταλλαγές είναι κυρίως εξωχρηματιστηριακές συμβάσεις μεταξύ εταιρειών ή χρηματοπιστωτικών ιδρυμάτων. Οι μικροεπενδυτές γενικά δεν συμμετέχουν σε swaps.

## Παραπομπές


Κατηγορία:Παράγωγα (οικονομία)
Αλ-Μουβαφάκ

Ο **Αμπού Αχμάντ Ταλχά ιμπν Τζαφάρ**, αραβικά:  أبو أحمد طلحة بن جعفر (29 Νοεμβρίου 843 - 2 Ιουνίου 891), γνωστός με το βασιλικό όνομα () αλ-Μουβαφάκ μπιλάχ (αραβικά: الموفق بالله, δηλ. 'ευλογημένος του Θεού'), ήταν ένας Αββασίδης πρίγκιπας και στρατιωτικός ηγέτης, ο οποίος λειτούργησε ως πραγματικός κυβερνήτης του Χαλιφάτου των Αββασιδών για το μεγαλύτερο μέρος της βασιλείας του αδελφού του, 15ου χαλίφη αλ-Μουταμίντ. Η σταθεροποίηση της εσωτερικής πολιτικής σκηνής μετά την δεκαετία της "Αναρχίας στη Σαμάρα", η επιτυχημένη άμυνα του Ιράκ έναντι των Σαφαριδών και η καταστολή της εξέγερσης του Ζαντζ, αποκατέστησαν ένα μέτρο της πρώην εξουσίας του Χαλιφάτου και ξεκίνησαν μια περίοδο ανάκαμψης, η οποία κορυφώθηκε με την βασιλεία τού γιου τού αλ-Μουβαφάκ, τού 16ου χαλίφη αλ-Μουταντίντ.

## Νεανική ζωή
Ο Ταλχά, γνωστός με το τεκνώνυμο Αμπού Αχμάντ (δηλ. πατέρας του Αχμάντ), γεννήθηκε στις 29 Νοεμβρίου 843, ως γιος του 10ου χαλίφη Τζαφάρ αλ-Μουταβακίλ (βασ. 847-861) και μιας Ελληνίδας σκλάβης παλλακίδας, της Ασάρ, γνωστή με το όνομα Ουμ Ισάκ (δηλ. μητέρα τού Ισάκ). Το 861, ήταν παρών στη δολοφονία τού πατέρα του στη Σαμάρα από τους Τούρκους στρατιωτικούς σκλάβους (): ο ιστορικός αλ-Ταμπαρί αναφέρει ότι είχε πιει με τον πατέρα του εκείνη τη νύχτα, και συνάντησε τους δολοφόνους ενώ πήγαινε στην τουαλέτα, αλλά μετά από μια σύντομη προσπάθεια να προστατεύσει τον χαλίφη, αποσύρθηκε στα δωμάτιά του, όταν συνειδητοποίησε ότι οι προσπάθειές του ήταν μάταιες.  Ο φόνος ήταν σχεδόν σίγουρα προγραμματισμένος από τον γιο και διάδοχο του αλ-Μουταβακίλ, τον αλ-Μουντασίρ, ο οποίος ανέβηκε αμέσως στο θρόνο.  Ωστόσο, ο ρόλος του Αμπού Αχμάντ στην υπόθεση είναι επίσης ύποπτος, δεδομένων των στενών δεσμών του αργότερα με τους Τούρκους στρατιωτικούς ηγέτες. Σύμφωνα με τον ιστορικό Χιούγκ Κένεντι, "είναι πιθανό, επομένως, ότι ο Αμπού Αχμάντ είχε ήδη στενές σχέσεις με τους νεαρούς Τούρκους πριν από την δολοφονία, ή ότι αυτοί ήταν πλαστοί εκείνη τη νύχτα".  Η δολοφονία αυτή άνοιξε μια περίοδο εσωτερικής αναταραχής γνωστή ως η "Αναρχία στη Σαμάρα", όπου οι Τούρκοι στρατιωτικοί αρχηγοί ανταγωνίστηκαν με άλλες ισχυρές ομάδες, και μεταξύ τους, για τον έλεγχο της κυβέρνησης και των οικονομικών πόρων της.  

## Αντιβασιλιάς του Χαλιφάτου
[μικρογραφία|[Χρυσό Δηνάριο|Χρυσό ντινάρ του αλ-Μουταμίντ, με τα ονόματα του αλ-Μουβαφάκ και του βεζίρη Σαΐντ ιμπν Μαχλάντ (Ντουλ-Βιζαραταΰν) στο κέντρο. 2,87 γραμ., 21 χλστ., του 271 ΕΕ (884/5), κόπηκε στη Σανά. Η γύρω επιγραφή, που συνεχίζεται και στην άλλη όψη, έχει τις έξι Kαλιμά.]]

Την εποχή που ο 14ος χαλίφης αλ-Μουχταντί σκοτώθηκε από τους Τούρκους τον Ιούνιο του 870, ο Αμπού Αχμάντ ήταν στη Μέκκα. Αμέσως έσπευσε βόρεια στη Σαμάρα, όπου αυτός και ο Μουσά ιμπν Μπουγκά απέκλεισαν αποτελεσματικά τον νέο 15ο χαλίφη, τον αλ-Μουταμίντ (βασ. 870-892), και ανέλαβαν τον έλεγχο της κυβέρνησης.  

δεξιά|μικρογραφία|Χάρτης του Ιράκ τον 9ο-10ο αι.

## Αναφορές

## Πηγές
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Κυβέρνηση του Χαλιφάτου των Αββασιδών
Κατηγορία:Αββασίδες στρατηγοί
Κατηγορία:Άραβες Μουσουλμάνοι
Κυβέρνηση Κιρ Στάρμερ

Η **Κυβέρνηση Κιρ Στάρμερ** σχηματίστηκε στις 5 Ιουλίου 2024 όταν ο Κιρ Στάρμερ προσεκλήθη από τον βασιλιά Κάρολο Γ' για να σχηματίσει κυβέρνηση, μετά την ήττα του Ρίσι Σούνακ στις εκλογές της 4ης Ιουλίου.

## Υπόβαθρο
Ο Κιρ Στάρμερ σχημάτισε την κυβέρνησή του στις 5-7 Ιουλίου, αφού το κόμμα του κέρδισε 411 από τις 650 έδρες στις γενικές εκλογές του 2024, με το νέο Υπουργικό Συμβούλιο να συνεδριάζει για πρώτη φορά στις 6 Ιουλίου και το νέο Κοινοβούλιο να συγκαλείται στις 9 Ιουλίου. Η κυβέρνηση αυτή διακρίθηκε για τη γυναικεία πολιτική εκπροσώπησή της, διορίζοντας γυναίκες στα μισά αξιώματα του υπουργικού συμβουλίου, αριθμός ρεκόρ για το Ηνωμένο Βασίλειο μέχρι τότε (ενώ η Ρέιτσελ Ριβς έγινε η πρώτη γυναίκα Καγκελάριος του Θυσαυροφυλακίου/Υπουργός Οικονομικών στη βρετανική ιστορία) και σε τρεις από τις πέντε κορυφαίες θέσεις στη βρετανική κυβέρνηση, συμπεριλαμβανομένης της Άντζελα Ρέινερ ως Αναπληρώτριας Πρωθυπουργού και Υπουργού Στέγασης, Κοινοτήτων και Τοπικής Αυτοδιοίκησης.

Ο Στάρμερ διόρισε επίσης τρεις πολιτικά ανεξάρτητους εμπειρογνώμονες: τον Πάτρικ Βάλανς ως Υπουργό Επιστήμης, τον Τζέιμς Τίμπσον ως Υφυπουργό Φυλακών, Αποφυλάκισης και  Προστασίας, και τον ειδικό διεθνούς δικαίου Ρίτσαρντ Χέρμερ ως Γενικό Εισαγγελέα για την Αγγλία και την Ουαλία. Η κυβέρνηση συμπεριέλαβε μερικούς υπουργούς από τις κυβερνήσεις των Νέων Εργατικών του Τόνι Μπλερ και του Γκόρντον Μπράουν, συμπεριλαμβανομένων των Χίλαρι Μπεν, Ιβέτ Κούπερ, Ντέιβιντ Λέιμι και Εντ Μίλιμπαντ στο Υπουργικό Συμβούλιο και την Τζάκι Σμιθ και τον Ντάγκλας Αλεξάντερ ως κατώτερους υφυπουργούς.

## Υπουργοί

Κατηγορία:Κυβερνήσεις του Ηνωμένου Βασιλείου